kulo, lonto iya fana, makapinde ikondo, ukuxamleka kwake akuteti nto. Andisena kungena kwinkatazo ezininzi ezifu- nyanwayo ngabantu bonke abantsundu ngenxa yale pasi.

Nayo ke le pasi ekwa lityala labafundileyo, ukungateti ngayo, kuba ayina mlima-ndlela, nokuba ngu mfundisi, teacher, ngazwinye, nokuba sele ngubani ,efundile, efa- nelekile, epete msebenzi mni, makabe ne pasi. Aye pina ke okunene afundileyo antsundu? Lihlazo lanina eli? Nanga amadodana afundileyo equtywa ngenxa ye pasi !

Yi pasi yantoni kaloku kubantu ababonisileyo ukuba bangama Ngesi, ngendlela zonke, balele kusiliwa nama ko- wabo, bahlala ku Rulumente, banyamezela amabenubentsu amabi, bahlutwa imipu, bahamba nge pasi, kanti amanye ama Ngesi apete imipu yawo, kusamane kudutyulwa abantu futi ngengozi—kambe ngo kutsho kwawo—ahamba wona apo atanda kona ngapandle kwe pasi; asuke okunene ama­dodana afundileyo nawo angena ku “Bayete.”

Ukutsho ke nditi unyanisile Mr. Jabavu, ikoranti mazi- fundwe siti, sitete kuzo, imiteto enje nge ye pasi masitete ngayo, kubeko isahluko kuti ma Ngesi kaloku,—asinaku hamba nga pasi, xa umlungu anga hambi ngayo ; asinaku hlutwa imipu, xa umlungu angahlutwayo; asinaku nga pu- lwapulwa, xa umlungu apulwapulwayo; inkomo zetu azi- naku tshiswa, xa ezabelungu zingatshiswayo, kuba kaloku bati sibanye, pantsi ko Mntanomhle u Kumkanikazi u Victoria. Apo sifike sibe banye kuse malini. Kona apo babushulisa nexegokazi, siya yirola irafu (Hut Tax) siya yirola imali ye tola (Toll) siya yirola imali yendlela (Road rates), siya yirola imali yamanzi, (Water rates). Ekasini paya (Treasury) ka Rulumente ininzi imali yetu, asibonike nanye into esenzelwe yona tina ; ngapandle kwe malana yoku qubaimfundo pakati kwetu ; no ncedo Iwe “Hospital,’’ ngoku kodwa inkosi yazo zonke, le yase Qonce, epetwe ngu Dr. Ritz Gerald, umhlobo wetu bamnyama; koko lemali iye yeka ubuncinane bayo sakwa lamanisa ubuninzi betu, nezinye intlanga.

Zonke ke ezondawo zifelwe nje, zifelwe, kukuba lomzi untsundu usuke okunene umane udumzela ukuteta pofu wonke uyakalaza ngento ngento, uyayibona yonke lento yenziwayo, lembandezelo ingaka, uhleli tu. Unyanisile, mautete, rnauhlangane uxele izikalazo zawo ku Rulumente, sipatwe ngoku fanayo ngako konke kaloku, ingabi yimali yodwa into engxanyelweyo kuti, nokutshisa inkomo, noku- nika ipasi kube kupela. Ndipele ngeliti make siti zininizi kangaka nje ezi zinto, make silinge sicele ukwenzelwa mbini.

1. Umteto we pasi mawenziwe ube nesahlulo pakati kwa bantu abantsundu kuba abafani. Umfundisi, ne teacher, nabaninzi abafanelekileyo, makubeko indawo yabo. Bona beku ngafanele kubako sahluko pakati kwabo na Belungu kuba bangabo kanye ngezindlela sendizikankanyile.
2. Umteto we rafu ye zindlu (House Duty), makubeko isicelo esisenzayo ngenxa yaba hlolokazi, nama xegokazi, nezi zimbi izi alamu. Abanye abanako kanye ukupumelela nangantoni, baya kohlwa kanye ukuwenza lomteto, abantu abafani bonke, ewe okunene abanye bangaba nako noko bekwangabo. Make sihlangane sonke, nabapi, kubantu abantsundu senze ipepa lesicelo ku Rulumente sikangele ukuba kotinina. Izeke siti sakubonanto ekorantini ibonakala ukuba iyawaza kusibulala, siyicase kwaoko emapepeni; into enjengokuba kuzanyelwa ngoku ukukutshwa u Mr. J. J. Irvine esihlalweni sendlu ye Parlamente ngokusuke ku- bonakale ukuba usitetelela kanye tina bantsundu ; ne ndawo ezinje ngoku nyeliswa ko Mr. Solomon, Fuller, Sauer Mackay, Merriman namanye amanene eParlamente,alinge uku sitetelela kunene, ngoku kodwa ngale Parlamente. Enye indawo kufuneka icebo silenzile loku yila amadoda amaka seloko evule amehlo uku qondisisa apo into zisinga kona, nawona malungu e Parlamente, esifanele ukuti lakufika ixa lonyulo sikangele kuwo; siziqondise izikulu ezizona zilinga ukusimela nakuba zingemalungu e Parlamente ngoku ; kwa naba fundisi aba zinikeleyo kuti ngenene, besimele pi na pi.

Aba lauli betu bangoku bayekeni ke baxamle, lento baya yibuka, kodwa ilizwe abakuli hlala unapakade.

W. Gqoba.

UMHAMBI

Ndite okunye xa ndigqita mzini utile kwa Gaga, ndabona indoda ifunda *Isigidimi* sayo. Saqala sancokola ngaso, yati lendoda iya sitanda yona. Kuvakale indodana isiti, yona ayi kolwa zindaba zase kaya; ibiya kukolwa yona ukuba beku baliswa ngezinto za pesheya. Namhla ke ndoke ndiyi balisele ngezinto endizibonlleyo kwe lase Mangesini. Mandiqale kwase kusukeni kwam ekaya. Ngemini yoku qala ndangena e Rini, apo ndakwela kona ku loliwe, nge- xesha le 12, ndapuma e Bayi ngokuhlwa ngexesha lesi 6. Ngengomso ndangena kumkombe oqutywa ngumpunga wamanzi, lo kutiwa ngu stemele. Baba baninzi abanye abahamba ngalo mkombe besiya e England. Sahlukene ne Africa, mhla sapuma ecwebeni, e Kapa (Cape Town.) Nanko sinyuka ne Africa ngakwi cala lentshona langa, singaboni mhlaba pofu; aba ngamanzi odwa kumacala onke. Emva kwe ntsuku ezintandatu, safika kwi siqitana esibizwa ukuba yi St. Helena, isiqitana esinye esi mgama ne Africa, singa mawa odwa. Ngelinye icala, kuko intlambo, apo likona ne cweba lakona, nomzi wama Ngesi, yati ibarakisi yaba pezu komzi, eliweni. Indlela ekunyukwa ngayo inje nge lela ende emisiweyo eliweni apo. Xa apezulu umntu abonakale iyintwana encinane. Emantla ne entlambo kuko imihlaba elinyiweyo, nentwana yamahlati. Kwaku lapo Amangesi amvalela kona u Napoleon, inkosi yama French nalapo wafela kona. Sisukile kona sagqita kwe sinye isi­qitana esiyi Ascension. Singapantsi kwe St. Helena, singa mawa odwa kungeko nto ilinywayo : simiwe kupela ngama soldati oku gcina ibarakisi. ukudla kututelwa kona nge mikombe.

Esinye isiqiti esigqite kuso sibizwa ukuba siyi Madeira. Sikulu eso kunezo ndizikankanyileyo, kuko imihlaba emihle kulinywa nentlobo-ntlobo yemifuno nemiti etyiwayo enje nge diliya. Asibanga nakupuma kuba sifike ebusuku. Singenile kodwa ecwebeni, kuba bekuza kutengwa izinto ezityiwayo. Kwa fika into eninzi yabantu nge zikitshana bezisa intwana-ntwana zabo zokutengisa, abanye bepete izitya, nezitulo, ne tyeyana abazenzayo, ne ntaka, nezinja, nezinye izinto ezininzi, wada umkombe wanga uyi nkundla yentengo. Abantu bakona bangama Portugues, inteto ya­bo yahlukile kanye kwe yama Ngesi. Kutiwa amakwe- nkwe alapa akwazi kakulu ukuntywila, angantywila ayi cole ne tiki le, xa iposwe elandle. Besi sesine ntsuku ezi 18 sisukile e Cape Town. Emva kwezinye intsuku ezi 6 safika ekungeneni kwe Thames, umlambo wase London. Kwabonakala ukuba sifike kwilizwe eli nabantu, kuba imikombe isuke yaxinana emlanjeni apa, ituta impahla-mpahla, kuko into ezinkulu kunene, nentwana ezincinane. Omnye obuvela e America, ubutwele inkomo ezikuma kulu omahlanu, ne gusha ezikuma kulu osixenxe, nama hashe alishumi. Uti unyuka nomlambo nje, ubone kusiti tapu umpunga ka loliwe kuma cala onke. Inqwelo ezirolwa ngaxesha nye, zibe nanga pezulu kwama shumi omatatu na mane. Sifike endaweni yoku puma xa imini imkayo. Sati sonke saqala sahlukana, elowo ebamba eyake indlela. Mna ndingene ku loliwe, ndisiya kwi ndlu ebendiya kuhlala kuyo. Uloliwe apa ucanda esixekweni, kwe zinye indawo uhamba pezu kwe zindlu, aze ati kwe zinye ahambe kumbolompo opantsi komhlaba. Enye into ongati nqa yiyo, sisihlwele sabantu esitrateni. Izindlu zihlangene, enye inxulumene nenye, ze ngapambi kwazo, kuma cala omabini ezitrato, kubeko umgangato noku hamba abantu. Yonke